Γκρέτσεν Μολ

Η Γκρέτσεν Μολ (Gretchen Mol, 8 Νοεμβρίου 1972) είναι Αμερικανίδα ηθοποιός.

 Τα πρώτα χρόνια - Σταδιοδρομία 
Η Γκρέτσεν γεννήθηκε στο Ντιπ Ρίβερ του Κονέκτικατ, από μητέρα καλλιτέχνη και πατέρα δάσκαλο. Παρακολούθησε την Αμερικανική Ακαδημία Μουσικής και Υποκριτικής και αποφοίτησε από το William Esper Studio. Ξεκίνησε να δουλεύει σαν ταξιθέτρια στο Angelika Film Center και λίγο αργότερα βρέθηκε στη Νέα Υόρκη όπου εργαζόταν στο βεστιάριο ενός εστιατορίου. Εκεί την πρόσεξε για πρώτη φορά ένας ατζέντης.Συνέντευξη στο Broadway.com Η πρώτη της δουλεία στο χώρο του θεάματος ήταν ένα διαφημιστικό σποτ για την Κόκα Κόλα. Το 1994 την εντοπίζει ο φωτογράφος Ντέιβις Πάουελwww.davispowell.com και την φωτογραφίζει στο Σέντραλ Παρκ, αντικαθιστώντας έτσι το ελάχιστα αντιπροσωπευτικό μέχρι τότε πορτφόλιο της, με επαγγελματικές ασπρόμαυρες φωτογραφίες που της εξασφάλισαν σχεδόν αμέσως ένα εξώφυλλο στο περιοδικό W. Σύντομα χρίστηκε "πρωτοεμφανιζόμενο αστέρι" και "νέα Μπέτι Πέιτζ" και ξεκίνησε η σύντομη καριέρα της στο μόντελινγκ την οποία εγκατέλειψε προκειμένου να ασχοληθεί αποκλειστικά με την υποκριτική.

Το 1998 εμφανίστηκε σε διάφορες αξιόλογες ταινίες, μεταξύ των οποίων το Rounders με πρωταγωνιστή το Ματ Ντέιμον και το Celebrity του Γούντι Άλεν. Την ίδια χρονιά έγινε ακόμα πιο γνωστή στο ευρύ κοινό με το εξώφυλλο της στο περιοδικό Vanity Fair. Η εμφάνιση εκείνη υπήρξε ταυτόχρονα θρίαμβος αλλά και αποτυχία, γιατί το μεν εξώφυλλο έκανε την σέξι εικόνα της αναγνωρίσιμη παντού, αλλά οι δε ταινίες της απέτυχαν εμπορικά. Αν και αποκαλέστηκε από το περιοδικό σαν το "απόλυτο πρωτοεμφανιζόμενο αστέρι" της δεκαετίας του '90 η καριέρα της δεν ήταν ανάλογη. Αν και δεν σταμάτησε ποτέ να εργάζεται σαν ηθοποιός, οι πρώιμες επιτυχίες της ακολουθήθηκαν από δύσκολα χρόνια, μέχρι να καταφέρει το 2006 να επιστρέψει στις επιτυχίες με το φιλμ The Notorious Bettie Page. Το 2010, έγινε ευρέως γνωστή τηλεοπτικά για το ρόλο της στο Boardwalk Empire. 

Ύστερα από ένα θυελλώδες τριετές ρομάντζο με τον σκηνοθέτη Τοντ Γουίλιαμς παντρεύτηκαν τη 1 Ιουνίου του 2004.

 Επιλεγμένη φιλμογραφία 
 Έτος  Ταινία  Ρόλος  2007] Το τελευταίο τρένο για τη Γιούμα  Άλις Έβανς Boy of Pigs  Κάθριν Κάσγουελ Trainwreck: My Life as an Idiot  Λιν The Ten  Γκλόρια 2006  The Valley of Light (TV)  Έλινορ Puccini for Beginners  Γκρέις The Notorious Bettie Page  Μπέτι Πέιτζ2003  The Shape of Things  Τζένι Heavy Put-Away  Μαίρη  2002 Freshening Up (TV)  Τζανέλ Girls Club (σειρά)  Λιν Κάμντεν The Magnificent Ambersons (TV)  Λούσι Μόργκαν2000 Get Carter  Όντρεϊ Attraction  Λιζ Picnic (TV)  Ματζ Όουενς 1999  Just Looking  Χέντι Forever Mine  Έλα Μπράις Sweet and Lowdown  Έλι  Cradle Will Rock  Μάριον Ντέιβις The Thirteenth Floor  Τζέιν Φούλερ / Νατάσα Μολινάρο 1998  Bleach  Γκουέν Music From Another Room  Άννα Σουάν New Rose Hotel  Σύζυγος του Χιρόσι Finding Graceland  Μπεατρίς Γκρούμαν Rounders  Τζο Celebrity  Βίκι Too Tired to Die  Κάπρι1997] The Deli  Μαίρη Subway Stories: Tales from the Underground (TV)  Η σύζυγος The Last Time I Committed Suicide  Μαίρη Γκρινγουέι Donnie Brasco  Η φιλενάδα του Σόνι1996] Calm at Sunset (TV)  Έμιλι The Funeral  Έλεν Dead Man's Walk (μίνι σειρά)  Μάγκι Girl 6  Κορίτσι #12 

 Παραπομπές 

 Εξωτερικοί σύνδεσμοι 
Η Γκρέτσεν στην IMDb
Η Γκρέτσεν στο Cine.gr

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης